ت ر ت ورلد تامانیدن ایککی ییل بویلب یریم میلیون حجت نینگ تیکشیریب چیقیب تیارلنگن فابریکه مسندی؛ فرانسیز لافارژ سمنت فابریکه سی نینگ فرانسیز استخبارات ارگانلری کنترولی آستیده ترور تشکیلاتلری بیلن همکارلیک قیلگن لیگینی، اون میلیونلب دالرنینگ داعش و پی کاکا قاله ویرسه ایریم ترور تشکیلاتلریگه بیریلگن لیگینی حجت و شاهدلر بیلن یوزه گه چیقره دی.
مستند، ترور تشکیلاتی داعش نینگ پاریسده گی همزمان بولگن هجوملری نینگ 6 – ییل لیگی بولمیش 12-13 نوامبرده ت ر ت خبر، ت ر ت ورلد و ت رت عربی کاناللریده تاماشاچیلریگه کورگزمه گه قوییله دی.
سوریه اوروشی نینگ قرانغو نقطه لریدن بیرته سینی یاریتگن حجتده فرانسیز سمن شرکتی لافارژنینگ کیم تامانیدن باشقریش بیلن سوریه ده قالیش قرارینی قبول قیلیب آلگن لیگی، اروپا بیرلیگی فندلری نینگ فرانسیز استخبارات ارگانلری نینگ معلوماتی و تصدیقی دایره سیده قنداغ قیلیب داعش و پی کاکاگه بیریلگن لیگی، فرانسیز سیاستچیلرنینگ و استخبارات ارگانلری نینگ لافارژنی عدلی و اداری تیرگاودن قوتقریش اوچون آتگن آدیملری به تفصیل بیریله دی.
سوریه ده داعش نی مالی تامینلش بیلن باشلنگن جریان نینگ قنداغ پاریس هجوملریگه یول اچگن لیگی یوزه گه چیقریله دی.
جمهور رئیسلیک علاقه باشقرووی باشلیغی فخرالدین آلتون هم تویتر ترماغی آرقه لی ترقتگن پیامیده مستندنینگ تنیتوو ویدیوئی گه اورین بیردی.
"ترور تشکیلاتلرینی مادی تامینله گن بیر فرانسیز شرکتی میلیونلب دالر و آرقه سیده گی کیرلی مناسبتلر... انسان حیاتی گه بها بیریلمه گن بیر تیزیم و حیاتی قولدن آلینگن مینگلب معصوم جان...دنیانی برهم اوره دیگن بیر فابریکه مسندی 12 نوامبرده ت ر ت خبرده بیریله دی" دیب افاده ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
